b"\n_START_ARTICLE_\nLocus amoenus\n_START_PARAGRAPH_\nEl locus amoenus (literalment lloc am\xc3\xa8, agradable) \xc3\xa9s un t\xc3\xb2pic literari llat\xc3\xad amb molta tradici\xc3\xb3. Neix a la poesia de Te\xc3\xb2crit i Virgili (aquest \xc3\xbaltim, de fet, inspira les seves \xc3\x88glogues, ambientades en un locus amoenus, en els Idil\xc2\xb7lis de Te\xc3\xb2crit) i descriu el paisatge ideal, enmig del camp, amb un riu, bon temps i bona companyia. Aquesta imatge est\xc3\xa0 present a la majoria d'autors del Renaixement, com Garcilaso de la Vega._NEWLINE_El paisatge id\xc3\xadl\xc2\xb7lic a vegades s'identifica amb el parad\xc3\xads natural, oposat al caos de la ciutat i la vida moderna. Algunes obres de ficci\xc3\xb3 subverteixen el t\xc3\xb2pic, de manera que el camp \xc3\xa9s el caos i el paisatge urb\xc3\xa0 esdev\xc3\xa9 l'ideal de progr\xc3\xa9s i acci\xc3\xb3."